**ОБЩИНА САНДАНСКИ**

**До**

**Общински съвет**

**Гр. Сандански**

**П Р Е Д Л О Ж Е Н И** **Е**

**От Атанас Славчев Стоянов – кмет на община Сандански**

**Уважаеми г-н Председател**

**Уважаеми общински съветници**

Община Сандански е собственик на **107 290.534** дка. пасища, мери и ливади.

До момента на 2023г. са сключени **292** бр. договори за пасища, мери и ливади в размер на **60 691.667** дка, в отделните землища на общината. За текущото разпределение свободните имоти са в размер на **46 598.867** дка. Сключените договори са с животновъди за индивидуално ползване в зависимост от броя и вида на отглежданите пасищни животни. Въз основа на чл. 37и, ал.5 от ЗСПЗЗ договорите се сключват за срок от 5(пет) год. а по искане на ползвателите и за по-кратък срок. В тази връзка и на основание чл. 37о, ал.4 от ЗСПЗЗ предлагам Общински съвет Сандански да вземе следното

**Р Е Ш Е Н И Е**

1. Общински съвет -Сандански дава съгласие общинските мери и пасища да се отдават под наем и аренда за общо и индивидуално ползване при спазване на разпоредбите на чл.37и – 37о от ЗСПЗЗ.
2. Определя 20% от общинските мери и пасища за безвъзмездно ползване от общоселските стада при поискване.
3. Одобрява годишния план за паша, посочен в Приложение № 1.
4. Определя следните основни задължения на общината и на ползвателите за поддържането на мерите, пасищата и ливадите:

4.1 Задължения на общината:

* + Да осигури безпрепятствено ползване на предоставените общински мери и пасища на ползвателите съгласно сключените договори.
	+ Да предоставя периодично информация и методологически указания на ползвателите относно необходимите мероприятия по поддържане и опазване на общинските мери и пасища.
	+ Да оказва съдействие на ползвателите на мери и пасища при констатиране на нарушения върху ползваните от тях имоти.
	+ Да предприема действия към нарушителите при ползването на отдадените мери и пасища, като и при нанасяне на вреди на други земеделски имоти и култури.

4.2 Задължения на ползвателите:

* + Да предприемат действия за повърхностно подобряване на отдадените им имоти.
	+ Да води борба с плевелите и вредната растителност (почистване от храсти и друга вредна растителност)
	+ Да напоява мерите и пасищата там където има условия за напояване.
	+ Да подържа мерите и пасищата чрез традиционни земеделски практики (паша или косене)
	+ Да опазва обработваемите земи и култури от нанасяне на щети от животните които отглежда.

Подробни изисквания са посочени в Годишния план за паша.

Приложения:

1. Годишен план за паша за 2024г.
2. Списък с данни за земеделските стопани или техни сдружения, регистрирани като юридически лица, отглежданите от тях животни;
3. Данни за парцелите на общинските мери, пасища и ливади

***Атанас Стоянов***

*Кмет на община Сандански*